Vedtægter for vandrådet i \_\_\_\_\_\_\_\_\_\_\_\_\_\_ Kommune

**§ 1 Navn og hjemsted**

Vandrådets navn er Vandrådet i \_\_\_\_\_\_\_\_\_\_\_\_\_\_\_\_ Kommune efterfølgende benævnt som Vandrådet og Kommunen

**§ 2 Formål**

Vandrådets formål er at virke som kontaktorgan og koordinationsforum for vandværks-samarbejde mellem alle almene vandværker i \_\_\_\_\_\_\_\_\_\_\_\_\_\_\_\_ kommune, herunder at optræde som forhandler i forhold til offentlige myndigheder med henblik på koordinering af fælles opgaver som:

* Grundvandsbeskyttelse, herunder f.eks. indsatsplaner
* Vandforsyningsplaner
* Kildepladsbeskyttelse
* Vandindvinding
* Vandforsyning i det åbne land
* Regulativer
* Andre fælles opgaver

Vandrådet kan derudover bistå vandværkerne i alle spørgsmål af administrativ, teknisk, og økonomisk art, samt i opgaver af fælles interesse, som f.eks. etablering af nødforsyning, lækagesporing mv.

Vandrådet udpeger medlemmer til koordinationsforum i Kommunen.

**§ 3 Medlemmer**

Alle almene vandværker i Kommunen er berettiget til at blive medlem af Vandrådet. Ud­meldel­se skal ske skriftligt til formanden med mindst 3 måneders varsel til en 1. januar. Udmeldte medlemmer har intet økonomisk krav på Vandrådet.

**§ 4 Repræsentantskabet**

Repræsentantskabet er Vandrådets højeste myndighed.

A: Repræsentantskabet består af \_\_\_\_\_\_\_\_\_\_\_ repræsentanter fra hvert vandværk. Repræsentanterne udpeges af vandværket.

B: Repræsentantskabet består af \_\_\_\_\_\_\_\_\_\_\_ repræsentanter fra hvert kontaktudvalg i kommunen. Repræsentanterne udpeges af de enkelte kontaktudvalg.

Vandværkernes øvrige bestyrelsesmedlemmer og ansatte kan deltage i repræsentantskabets møder uden stemmeret.

Der afholdes ordinært repræsentantskabsmøde i \_\_\_\_\_\_\_\_\_ måned. Mødet indkaldes af bestyrelsen ved brev til formændene for de tilsluttede vandværker/kontaktudvalg med mindst [eksempelvis 14 dages ] varsel og vedlægges dagsorden.

Dagsorden for det ordinære repræsentantskabsmøde skal mindst omfatte følgende punkter:

1. Valg af dirigent
2. Bestyrelsens beretning
3. Det reviderede regnskab forelægges til godkendelse
4. Budget og kontingent for det/de kommende år forelægges til godkendelse
5. Behandling af indkomne forslag
6. Valg af medlemmer og suppleant til bestyrelsen
7. Valg af revisor og revisorsuppleant
8. Eventuelt

Eventuelle forslag til behandling skal tilsendes formanden skriftligt senest den \_\_\_\_\_\_\_\_\_.

Ekstraordinære repræsentantskabsmøder afholdes, når bestyrelsen skønner det fornødent, eller når mindst \_\_\_\_ repræsentanter fremsætter skriftlig forlangende herom til formanden, ledsaget af forslag til dagsorden.

Mødet skal afholdes senest 6 uger efter modtagelsen af den skriftlige begæring og indkaldes af be­styrelsen på samme måde som til det ordinære repræsentantskabsmøde.

Der føres protokol over forhandlinger på repræsentantskabsmøderne, der under­skrives af dirigenten.

**§ 5 Afstemninger**

Hver repræsentant i repræsentantskabet har 1 stemme.

Der kan stemmes ved skriftlig fuldmagt til en anden repræsentant, men ingen repræsentant kan afgive mere end i alt 2 stemmer.

Møderne ledes af dirigenten, der afgør alle spørgsmål vedrørende sagernes behandlingsmåde og stemmeafgivningen. Alle spørgsmål afgøres ved simpel stemmeflerhed.

Til vedtagelse af beslutninger vedrørende ændringer i Vandrådets vedtægter eller dets opløsning kræves dog, at mindst 2/3 af de afgivne stemmer er for forslaget.

**§ 6 Regnskab**

Regnskabsåret er kalenderåret. Kassebeholdningen indsættes i et af bestyrelsen valgt pengeinstitut eller anbringes på anden betryggende måde.

Revision af regnskab foretages af en af repræsentantskabet valgt revisor.

Årsregnskabet underskrives af revisor og bestyrelsen.

I den udstrækning kontingentindtægterne ikke kan dække omkostninger til Vandrådets arbejde, opkræves over­skridelsen særskilt, i forhold til vandværkernes/kontaktudvalgenes medlemstal, som hvert år indberettes til Vandrådet senest den 15. januar.

***§ 7 Bestyrelsen***

Vandrådet ledes af en bestyrelse på 5 medlemmer, valgt blandt medlemmerne i repræsentantskabet for 2 år ad gangen, idet der hvert år på det ordinære repræsentantskabsmøde afgår skiftevis 2 og 3 medlemmer.

Herudover er hvert år valgt 1 suppleant, som ved afgang fra bestyrelsen indtræder i det afgående medlems resterende valgperiode.

Bestyrelsen konstituerer sig selv. Den er beslutningsdygtig, når mindst halvdelen af medlemmerne er til stede. Genvalg kan finde sted.

Bestyrelsesmøder afholdes efter formandens bestemmelse, eller når to bestyrelsesmedlemmer ønsker dette.

Der føres protokol over forhandlingerne. Kopi sendes til medlemmerne senest 14 dage efter mødets afholdelse.

Bestyrelsesmedlemmer er ulønnede. Dokumenterede udgifter kan refunderes. Der kan antages lønnet medhjælp, hvis dette skønnes nødvendigt.

***§ 8 Tegningsret***

Vandrådet tegnes af formanden i forening med et bestyrelsesmedlem.

Vandrådet kan meddele prokura

***§ 9 Opløsning***

Vandrådet kan opløses jfr. de i § 5 angivne afstemningsregler. Forinden endelig op­løsning kan finde sted, skal der tages stilling til fordeling af Vandrådets formue.

Således vedtaget på det ordinære møde den ……….

Vandværkernes underskrifter

…………………………………….